A Xunta informa a AJE da nova liña de prestamos para autónomos e empresarios - BadalNovas\nInicio Provincia A Xunta informa a AJE da nova liña de prestamos para autónomos...\nA Xunta informa a AJE da nova liña de prestamos para autónomos e empresarios\n09,00 h.- O vicepresidente segundo e conselleiro de Economía, Empresa e Innovación, Francisco Conde, reunirase por videoconferencia co presidente de AJE Galicia, Luciano Covelo. Na sala de xuntas da Vicepresidencia Segunda. foto xoán crespo 13/11/2020\nO vicepresidente económico e conselleiro de Economía, Empresa e Innovación, Francisco Conde, mantivo esta mañá un encontro coa directiva de AJE Galicia no que lle trasladou a nova liña de préstamos dirixida a autónomos e empresarios con máis dificultades para acceder a liquidez e que foi aprobada onte no Consello da Xunta.\nTal e como explicou, destinaranse 10M€ a préstamos directos de entre 3000 e 500.000 euros por negocio para facer fronte ás súas necesidades como pago de salarios, alugueiros ou impostos. Diríxense a autónomos, microempresas e pemes con problemas de acceso ao crédito privado que se dedican a ocupacións como a economía social, ocio nocturno e hostalería, industria cultural e de lecer, orquestras ou feirantes. Os beneficiarios terán ata sete anos, incluíndo tres de carencia, para amortizar os créditos, con xuros baixos e próximos ao 0%.\nOs beneficiarios terán ata sete anos, incluídos tres de carencia, para amortizar os créditos, con xuros baixos e próximos ao 0%. Esta medida complementa o resto de programas de axudas ao financiamento ao tecido empresarial postos en marcha desde o comezo da pandemia pola Xunta e que inclúen a liña de préstamos avalados e a de microcréditos.\nNa reunión tamén se abordou o potencial da futura Lei de reactivación de Galicia para atraer proxectos cara a Comunidade que contribúan á creación de riqueza e emprego, facilitando ao mesmo tempo o labor de autónomos e empresarios ao avanzar na simplificación administrativa. Unha lei que busca tres obxectivos: a axilización administrativa, con puntos de atención ao investidor; a ampliación a máis supostos da posibilidade de declaración responsable ou comunicación previa; e a xeralización do silencio administrativo para a implantación de iniciativas, salvo disposición legal que especifique a necesidade de emitir unha resolución expresa, entre outros aspectos.\nFinalmente, Conde lembrou que Galicia segue traballando na identificación de proxectos que poidan acceder aos fondos europeos de recuperación e insistiu na importancia de contar con todos os axentes económicos e sociais, como neste caso AJE, para avanzar nesta dirección e atopar novas oportunidades para crear riqueza e emprego en Galicia a través da economía circular, a dixitalización, as iniciativas vinculadas á transición enerxética ou a modernización dos servizos públicos.\nAlex García, do Club Ciclista Carballiño, campión galego de XCO en categoría cadete\nMedio ambiente convoca axudas ao alugueiro de vivenda por case 8 millóns de euros\nO cine de Leiro proxecta esta fin de semana “El método Williams”\nO CIM programa un pasarrúas invocando ás meigas para o Samaín\nPresentación da candidatura do PSdeG-PSOE por Ourense ao 12X\nA Praza de Abastos inicia este venres a campaña de verán con grandes premios\nAgradecemento da familia de Dona Victoria Nicolasa Yapura Machado


O proceso de elaboración da lousa natural\nA industria da lousa é sen dúbida un dos piares económicos de Galicia e un dos nosos distintivos. A nosa terra é, a nivel mundial, a primeira rexión en concentración desta rocha metamórfica.\nGalicia é tamén a comunidade autónoma líder na produción de lousas en España, que abarca ata o 70% das exportacións nacionais. Por este motivo, non é de estrañar que case a metade dos tellados de lousa de Europa teñan orixe galega.\nA explotación da lousa en Galicia é unha actividade que leva décadas de historia, o seu pico chegou nos anos 70 e desde entón, os procesos de extracción e procesamento non deixaron de evolucionar. Unha evolución técnica que aumenta o confort e a eficiencia dos traballadores ao tempo que diminúe o impacto ambiental; e iso sobre todo, permite acabados cunha calidade cada vez máis destacada.\nNon obstante, hai algo que non cambiou co paso dos anos na elaboración deste ‘ouro negro’: a súa sustentabilidade. As técnicas de produción e procesamento da lousa son mecánicas, non é necesario ningún produto químico, polo que é imposible para as empresas da pizarra xerar vertidos contaminantes que poidan contaminar terra, ríos ou regatos.\nAdemais, cabe sinalar que o gasto enerxético durante o proceso de elaboración de lousas é moi baixo. Isto débese a que o bloque de lousas é tratado en bruto, sen necesidade de tratamentos de moenda, trituración ou cocción. Polo tanto, as emisións de carbono son mínimas.\nO sector da lousa está profundamente ligado á Industria 4.0, xa que está adquirindo unha crecente tecnificación, pero ao mesmo tempo é compatible co traballo coidadoso e case artesanal dos clasificadores, labradores e envasadores, algúns dos perfís de traballadores que hoxe podemos atopar en calquera planta de procesamento.\nO proceso de produción de lousas que se leva a cabo en Galicia, concretamente en Valdeorras e en menor medida en Quiroga, pódese resumir en sete puntos:\nExtracción dos bloques de lousa na canteira\nOs grandes bloques de lousa extráense grazas ao uso de fío diamantado, unha técnica con grandes vantaxes como un corte máis limpo e preciso, a redución de ruído e vibracións ou a baixa tasa de accidentes.\nTransporte dos bloques á planta de elaboración\nOs camións transportan grandes bloques ata as plantas de procesamento. Estas instalacións onde se tratará o taboleiro ata obter o produto final sitúanse preto da canteira, aforrando así custos e emisións contaminantes polo transporte.\nTransformación da lousa: xa na planta de elaboración, os profesionais son os encargados de examinar cada un dos bloques extraídos e seleccionalos segundo o seu potencial para o uso final. Neste punto distínguense tres procesos diferentes:\nSerrado. Os bloques sérranse en diferentes tamaños segundo as dimensións do produto final que se desexe obter. Posteriormente, consérvanse en recipientes cheos de auga á espera da seguinte fase: o labrado.\nLabrado. Neste proceso, introdúcese o traballo manual dos labradores que exfolian a lousa abrindo o bloque en follas finas segundo as especificacións do cliente final. Esta técnica artesanal e meticulosa é a que permite que o produto final teña unha calidade excepcional.\nBiselado. Esta operación permite dar a dimensión final á folla de lousa. As arestas das distintas pezas biselan a máquina manualmente con guillotina ou, automaticamente con fábricas de disco para darlles o tamaño exacto requirido e o seu acabado característico.\nSelección da lousa\nUnha das últimas fases tamén é unha das máis importantes, o departamento de calidade está ao seu cargo e consiste nun proceso de selección manual polo que cada peza de lousa está clasificada segundo criterios técnicos e estéticos. Normalmente distínguense tres tipos de calidades polo produto que acabo de rematar: óptimo, superior e natural.\nAs lousas xa cortadas e seleccionadas colócanse verticalmente sobre palés de madeira, listos para o seu transporte e para ser colocados na súa ubicación final (tellados, fachadas, etc.) onde permanecerán sen cambios durante séculos grazas á resistencia que a caracteriza.\nA calidade da lousa galega non só depende da gran riqueza das materias primas dos nosos solos, senón tamén da dedicación dos traballadores dos almacéns de transformación. A trazabilidade de cada un dos palés transportados é completa, xa que ademais de marcar as cantidades ou a referencia da lousa, indícanse as iniciais do seleccionador e do labrador. Polo tanto, pódese dicir que a lousa que chega a destinos tan afastados como Francia, Reino Unido ou Estados Unidos ten un selo artesanal.


Vieiros: Galiza Hoxe - Vimianzo queda sen servizo de normalización lingüística\nVimianzo queda sen servizo de normalización lingüística\nA CTNL denuncia que o goberno municipal suprimiu o servizo e rexeitou as subvencións da Deputación alegando que non cubrían todo o custo.\nRedacción - 09:00 06/11/2008\nTags: concello normalización supresión Vimianzo\nO Concello de Vimianzo suprimiu o seu servizo de normalización lingüística, despediu o técnico responsábel e rexeitou pedir subvencións para manter a actividade, segundo denunciou a Coordinadora de Traballadores/as de Normalización da Lingua (CTNL).\nA coordinadora achega datos como que o concello vimiancés renunciou á axuda de 12 mil euros anuais que lle concedía a Deputación da Coruña para financiar o servizo durante o período 2009-2011. Ese acordo tomouse na xunta de goberno local do 20 de outubro, onde tamén se determinou comunicarlle ao técnico de normalización "a supresión da devandita praza".\nO concello xustificou a decisión polo feito de que o organismo provincial esixía unha titulación superir para o posto e asegurou que a subvención non cubría o custo total. A CTNL púxose en contacto co alcalde de Vimianzo, o socialista Alejandro Rodríguez, para lembrarlle que o persoal de normalización lingüística debe ter uns coñecementos correspondentes a unha licenciatura e que ningunha subvención cobre a totalidade dos custos. Así mesmo, informárono de que existen máis axudas, como a da Xunta.\nA coordinadora salienta que aínda se pode comprobar parte do labor desenvolvido dende 2005 polo servizo de normalización lingüística de Vimianzo a través da súa web. A CTNL dirixiuse ao alcalde para que reconsidere a decisión. Ademais, anunciou que denunciará a situación perante os catro grupos municipais, a Deputación, a Dirección Xeral de Administración Local e a Secretaría Xeral de Política Lingüística.\nAlejandro Rodríguez, alcalde de Vimianzo


O Barco e A Rúa, dentro do programa "Cultura no Camiño"\nInicio/Cultura/O Barco e A Rúa, dentro do programa “Cultura no Camiño”\nEste circuito comprende a celebración de espectáculos de danza, maxia, música, circo e teatro ata o 15 de outubro\nO circuito da Xunta “Cultura no Camiño” celebra, ata o día 15 de outubro, a súa oitava edición. Este ano amplía a programación a un total de 149 concellos de toda Galicia dentro do plan autonómico de reactivación dos sectores cultural e turístico fronte á Covid-19. O Barco e A Rúa forman parte desta iniciativa que permite a contratación de espectáculos profesionais galegos ao abeiro do programa.\nHoxe publicouse na web da Axencia Galega das Industrias Culturais (AGADIC) a quinta e última adxudicación destas axudas, que incorporan un total de 70 novos municipios en comparación co ano 2019. O programa ofrece, dende xullo, arredor de 450 citas coa música, o teatro, o novo circo, a danza e a maxia producidos de xeito profesional en Galicia. As actividades realizaranse tanto en recintos pechados como en espazos abertos garantindo sempre a seguridade do público e dos equipos técnico e artístico.\nCon esta medida, búscase impulsar a contratación de espectáculos galegos ao tempo que se dinamizan culturalmente os concellos de Galicia, especialmente os de menor poboación. Dos 149 concellos beneficiados, 140 teñen unha poboación de menos de 20.000 habitantes. Este é o caso do Barco e da Rúa, que contarán así cunha achega de 4000 euros, o que supón o 80% dos custos das contratacións artísticas.\nCartel promocional / Foto: cedida.\nA Rúa actividades culturais axudas concellos Cultura no Camiño danza Dinamización cultural espectáculos maxia música novo circo O Barco subvencións teatro


CIG-Saúde sospeita que a saturación das urxencias pode ser 'interesada' para favorecer a sanidade privada - Pontevedra Viva\nServizo de Urxencias materno-infantís do Hospital Provincial\nVenres 6 de Xaneiro, 2017 ás 18:26 do Venres 6 de Xaneiro, 2017\nO sindicato CIG Saúde sospeita que o problema da saturación do servizo de urxencias, nestas datas, non se debe só ao incremento puntual da atención pola gripe, e sinalan que "tamén se debe á falta de planificación, probablemente interesada" xa que esta situación está obrigando aos facultativos a desviar pacientes á sanidade privada.\n"Casualidade ou non que por estas datas o ano pasado, coincidindo cun proceso electoral, non tiveramos tremendo colapso nas urxencias", apunta o sindicato nacionalista nun comunicado.\nDende a CIG reprochan á administración que nos últimos anos o persoal do Sergas "non aumentou en consonancia coa demanda", é dicir, medrou moito máis a demanda que o persoal que se incorporou por mor da taxa de reposición.\nXunto a "falta de camas" no Complexo Hospitalario de Pontevedra, tendo en conta a poboación que atende, a CIG tamén sinala como causas desta "tormenta perfecta" que non se rebaixa a actividade cirúrxica non urxente ou prioritaria, que non se reforzan outros servizos que poderían axudar a axilizar as urxencias, "e por riba" non se reforza o persoal que atende aos pacientes na unidade de urxencias, o que provocou finalmente o "colapso e caos".\nEstes representantes do persoal sanitario advirten que os traballadores de urxencias non só atenden aos propios pacientes do servizo, senón que tamén a todos aqueles que teñen orde de ingreso pero que non teñen asignada cama, "o que implica unha sobrecarga de traballo importante ao persoal sobre todo na enfermaría, auxiliares, celadores". Consideran que moitos deste doentes deberían estar sendo atendidos nas camas de hospitalización xa que teñen grandes pautas de medicacións e de coidados "e sobre todo porque os corredores dos servizos de urxencias non son os sitios ideais para atendelos".\nPara CIG-Saúde xa se debería ter previsto esta situación e reforzar o persoal e non esperar a que se saturen os corredores e ás protestas dos pacientes.\nComisións Obreiras solicita a dimisión do xerente dos hospitais de Pontevedra e O Salnés


A experta: María Dolores Pérez, presidenta da Asociación de Micropigmentación Estética, Paramédica y Oncológica (AMEPO): "Moitos profesionais e centros de maquillaxe permanente exercen sen autorización sanitaria"\nMaría Dores Pérez, presidenta da Asociación de micropigmentación estética, paramédica y oncológica (Amepo) está de celebración: a maquillaxe permanente -ou micropigmentación- é desde abril un tratamento costeado pola sanidade pública cando sirva para reconstruír a aréola e a mamila das mulleres con cancro de mama. Unha loita de dous anos que empuxou a súa iniciativa #AreolaSolidaria, con axuda de políticos, doentes e profesionais. "Esta intervención mellora a calidade de vida destes pacientes, e logra que volvan sentirse completas", di esta enfermeira barcelonesa, que pasa o seu tempo libre consentindo a Kevin, o bichón maltés co que vive. Pero a maquillaxe permanente libra outra revolución puxante a pé de rúa: debuxa cellas, marca pestanas e colorea os beizos de centos de miles de españois, mulleres e homes, coa promesa de librarse do lapis de ollos ou carmín durante anos.\nCantos usos ten a maquillaxe permanente?\nTamén chamada micropigmentación, é unha técnica que consiste en introducir un pigmento de cor xusto debaixo da primeira capa da pel (epiderme). O seu obxectivo, en principio, é corrixir ou embelecer trazos faciais, como beizos, cellas ou pálpebras. Pero tamén se usa noutras zonas do corpo. Por exemplo, para colorear as manchas brancas de despigmentación (vitilixes), camuflar cicatrices e secuelas de accidentes, golpes, queimaduras e as manchas, reconstruír aréolas a mulleres con cancro de mama ou corrixir zonas capilares con pouca densidade de cabelo. A diferenza da tatuaxe artística, a maquillaxe permanente actúa sobre a primeira capa da pel, polo que é semipermanente. A cor irá desaparecendo e fai falta repasala cada dous ou tres anos.\nCales son as zonas máis frecuentes en España?\nO perfilado das cellas, que recrea a forma pelo a pelo cando estas non existen ou son moi finas, curtas ou despoboadas. Tamén consegue un efecto de elevación ( lifting ) da zona exterior da cella, que abre e lle dá expresión ao ollo. Outra moi solicitada é a maquillaxe das pálpebras para reencher as pestanas, debuxar a liña do eyeliner , corrixir opticamente os ollos caídos ou reforzar a liña de pestanas da pálpebra inferior, que permite crear un efecto de efecto afumado.\nE os beizos?\nTamén os beizos. Neste caso a maquillaxe permanente modifica o debuxo, eleva a súa cor (efecto barra de labios) ou aplícase para aumentar opticamente o volume. E aínda hai máis: tamén é usado para debuxar lunares ou para simular pecas suaves nas fazulas.\nHai homes que recorren á maquillaxe permanente?\nClaro. No seu caso, o máis demandado é a maquillaxe para facer máis densas as pestanas. Tamén é frecuente que queiran colorear os beizos nun ton máis forte.\nQue tal envellecen estes tratamentos?\nOs pigmentos desaparecen co tempo, degrádanse e os tons acláranse. Por iso, é necesario facer repasos periódicos, cada ano e medio ou dous anos.\nE non será apto para todos os petos…\nOs prezos varían, pero unha maquillaxe de cellas ou de ollos custa entre 250 e 350 euros e o de beizos, entre 400 e 500 euros. A coloración da aréola custa entre 400 e 500 euros nunha clínica privada. O resto dos orzamentos dependerá da dimensión da zona que necesite o tratamento.\nCada ano detéctanse 20 000 novos casos de cancro de mama. Preto de 6 000 mulleres vense sometidas a unha mastectomía. Con esta técnica pode mellorar a vida destas mulleres?\nEsteticamente é como unha tatuaxe. Coa micropigmentación mamaria é posible volver debuxar a aréola e a mamila que perderon as mulleres que se someteron a unha mastectomía.\nUnha intervención que, desde hai pouco, poderán pedir as que o necesiten nos hospitais da sanidade pública.\nPor sorte agora as cousas serán máis fáciles tamén na sanidade pública. En 2015 rexistramos no Congreso dos Deputados co Partido Socialista unha proposición non de lei para impulsar ao Goberno a incluír este tratamento na sanidade pública. E ao fin, este abril, a proposta foi aceptada e incluída como parte do proceso de reconstrución de mama que farán os hospitais públicos en España.\nComo lles axuda física e psicoloxicamente esta intervención ás mulleres?\nÉ un antes e un despois da enfermidade, xa que mellora a súa calidade de vida. Cando por fin ven a aréola creada, todas se emocionan, xa que volven sentirse completas.\nVolvamos á estética pura e dura. E poñamos o caso de alguén que quere pintar a liña dos ollos, por exemplo. Como se sentirá seguro de estar protexido se algo sae mal?\nA persoa debe asinar unha autorización que elabora o Ministerio de Sanidade, coa que confirma o seu consentimento para facer a tatuaxe. O maquillador daralle unha copia asinada xunto con todos os datos do tratamento: número de lote da tinta, cor e data de caducidade. E, ademais, hai que entregar unhas pautas para coidar a zona. Estes documentos funcionarán como resgardo, e serán importantes para reclamar, buscar ou descargar responsabilidades no caso de que algo non salga ben.\nE que ocorre cando hai un problema?\nCada caso é distinto, pero todo profesional autorizado ten a obrigación de contratar un seguro de responsabilidade civil para poder responder ou, no caso de que así sexa, asumir a súa parte de responsabilidade.\nA regulación do sector da maquillaxe permanente é suficiente?\nAínda que sabemos que a tendencia é crecente, non hai un rexistro de persoas que realizan maquillaxes permanentes en España. Tampouco coñecemos o número de centros: son as comunidades quen dan as autorizacións, e hai algúns que traballan sen a autorización sanitaria. Ademais, habería que regularizar a formación esixida para poder exercer como maquillador permanente. É imposible determinar cantos profesionais se dedican en España a facer maquillaxes permanentes, xa que hai moitos que non están debidamente dados de alta. Existe moito intrusismo neste sector.\nE que se require para ser un maquillador permanente legal en España?\nA formación que se esixe por lei é ter o título de técnico hixiénico sanitario ou aquel que o valide, por exemplo, estar licenciado en medicina, diplomado en enfermería ou ter un grao superior de estética ou auxiliar de clínica.\nAnte este panorama: cal é o seu consello para escoller o profesional?\nÉ básico verificar que tanto o profesional como o centro teñen todos os permisos legais, tanto a autorización sanitaria como a titulación. É importante acudir sempre a un centro acreditado por Sanidade. Para axudar nesta tarefa, os concellos teñen a relación dos centros homologados na súa zona. E, por suposto, tamén hai que ver traballos previos do profesional, para comprobar a súa experiencia e destreza.


Roldan na miña cabeza recordos moi agradables de conversas con persoas especiais.\nNada está previsto, todo vai xurdindo espontaneamente. O saúdo pertinente, un paseo, un xantar, unha viaxe en coche, unha cea, un algo casual que depara o ambiente ideal para falar.\nImaxinade un encontro con alguén querido. Estades rodeados de calma e liberados de presas e preocupacións. O tempo párase e flúe a comunicación. Atopastes un refuxio para gardarvos das responsabilidades cotiás. Namentres charlades prodúcese un punto de identificación mutua, de complicidade. Ora aledádesvos ora contristádesvos. Corazóns ardendo en contacto coa vida e avivados polo vento do espírito. Rodeados de empatía. As palabras, cargadas de profundidade, estoupan dentro dun liberando agrado, satisfacción, euforia. É a maxia da amizade. Tes un amigo que garda a túa alma e que te ama, un álter ego.\nXa me tarda desfrutar da compañía dos meus amigos (dos que me aman). Esquecerme de todo e... amar.\n“Dille Xesús a Nicodemo: É necesario que vós nazades de novo. O vento sopra onde quere e ti séntelo zoar pero non sabes de onde vén nin para onde vai. Así pasa con todo aquel que naceu do Espírito. Replicoulle Nicodemo: Como se pode facer isto? Respondeulle Xesús...\nÁbrese a porta. Dous amigos conversan. Falan desde dentro. Comunican cadansúas experiencias. Revelan segredos. Quedan asuntos abertos, complexos e arrevesados. Tratan de Deus e da fe. Hai vontade para crer pero o pensamento ten as súas rutinas. Ábreselles a boca por contaxio. Dous homes presos polo vencello da intuición e da benquerenza.\nO espírito sopra e fai medrar a amizade. A fe nace de novo nos seus corazóns.\nNas postremeiras memorias Nicodemo describirá aquela noite como reveladora, o inicio do segundo nacemento.\nCrea un ambiente onde te sintas a gusto e fala con El.\nAma sempre e desfruta!


Fidelidade empresarial - José Pereira - Diario de Pontevedra, Noticias de Pontevedra\n19 noviembre 2016 00:00 h.\nHAI UNHAS semanas tiven a oportunidade de escoitar a Vicente del Bosque falando de emprendemento. O público estaba formado por case mil rapaces ansiosos de escoitar o mellor consello para lograr cumprir os seus soños. A primeira mensaxe de Del Bosque, foi clara: «Non sei que pinto eu aquí, porque eu son fiel á miña empresa, o Real Madrid, e iso é algo que marca a miña vida diaria».\nO adestrador rompeu así o mito de todos os seus antecesores, forofos da experimentación e do cu inquieto. As mensaxes que se lanzaron durante dous días foron as de non ter medo ao fracaso, a de buscar sempre a mellor oportunidade, a de arriscar polas ilusións, ... Del Bosque, coa súa experiencia de setenta anos, defendía o contrario. Defendía a fidelidade empresarial, o temos ao fracaso, e o respecto ás decisións empresariais que marcan o rumbo dunha empresa.\nLogo matizou, que respecto non implica necesariamente aceptación, pero si debate serio e formado sobre cada un dos elementos que fan viable a un proxecto empresarial.\nA verdade é que foi un xerro de auga fría sobre o auditorio. Esperaba escoitar falar de estratexias de fútbol ou de xestión de vestiarios. Sen embargo, o «míster» dou unha lección de seneridade que só se pode dar cando un tivo a traxectoria que tivo el.\nCorren malos tempos para a fidelidade empresarial. O propio tecido empresarial promove que non haxa esta fidelidade con malas estratexias coma a contratación temporal sen xustificar ou trucos laborais para poder despedir do xeito máis barato posible. As empresas «de antes» premiaban aos traballadores con xantares ou aguinaldos de Nadal, pero sobre todo con tranquilidade ao saber que un traballador honrado tiña garantido o posto de por vida.\nHoxe o modelo empresarial máis moderno fundaméntase en enxeñerías fiscais e organizativas, capaces de buscar o xeito de vender máis rápido e atender mellor ao cliente. De feito, un cliente de hoxe non toleraría os tempos de antes e probablemente tampouco se sentiría cómodo coas vellas peticións de credibilidade, como anticipos ou avais. Sen embargo, lonxe quedan os empresarios que coñecían a todos os seus traballadores, como Eduardo Barreiros, capaz de recordar o nome dos seus 10.000 empregados e que construía nos sesenta garderías, economatos, clínicas e escolas para as familias dos seus traballadores.\nTodo este modelo cambiou, probablemente para mellor, pero se un observa as grandes empresas que hoxe triúnfan e observa dous modelos: os que deciden abaratar man de obra, producindo fóra e buscando modelos complexos de relacións laborais; e os que deciden apostar polos seus traballadores, esixindo un mellor traballo pero garantido a estabilidade.\nOs dous modelos existen. Os dous teñen éxito. O que non sabemos aínda son as consecuencias que dentro de vinte ou trinta anos terán para eses mozos, capaces de dar hoxe o mellor da súa vida profesional, anhelando unha xubilación acorde co traballo realizado. Nestes temas como pensións, produtividade,... todos temos que poñer o noso grao de area, porque os beneficios e os perxuízos van ter consecuencias severas para todos nós.\nAguantar a una mujer


Máis libros interesantes - Ladrándolle á lúa\nHome » Lecturas » Máis libros interesantes\nIncursión nas librerías para ver que novidades hai de interese ou redescubrir cousas interesantes xa publicadas hai algún tempo. De aí á aparición doutros libros que tiña na memoria, un paso.\nSeis ratones ciegos, unha historia xa contada a última que lembro, a de Ralph Steadman, pero cunhas excelentes ilustracións para os máis novos.\nUnha historia de Lorca, contada en versos e magnificamente ilustrada por Javier Zabala. Quizais influenciado por "La historia del soldado Salomón" inspirase a idea de facer un libro coma este. Este ano foi un dos premiados na Fiera de Libri per Ragazzi de Bologna.\nAlguén pensa que non se pode contar unha historia tan cotiá como os derradeiros días antes de comezar o curso? Para min este libro é unha pequena xoia que nos reconcilia coa literatura en toda a súa dimensión e cunha ilustración con personalidade.\nPequenos relatos de pequenos animais. Todo en pequeno tamaño, pero con gracia, humor, sentido do xogo\nPor que hai libros tan bos coma este que pasan sen que se fale deles? A parte da ambientación na Italia do Renacemento con toda unha serie de personaxes fascinantes, dende Lorenzo de Medici á propia protagonista, está magnificamente escrito. Xa ten algún tempo, pero non podo resisitirme a recomendalo.


Nota aclaratoria respecto á continuidade das actividades culturais, musicais e deportivas | Concello de Cabanas\nInicio » Nota aclaratoria respecto á continuidade das actividades culturais, musicais e deportivas\nNota aclaratoria respecto á continuidade das actividades culturais, musicais e deportivas\nDespois dalgunha pregunta respecto á continuidade das actividades culturais, musicais e deportivas, ás que se lle deu traslado á Alcaldía e equipo técnico, gustaríanos facer algunha aclaración para disipar dúbidas.\nO concello de Cabanas suspende a realización de actividades o 12 de marzo unha vez publicado o Bando de Alcaldía, onde se lle indicaba aos usuarios que “as próximas cotas descontarán o tempo de suspensión”. Dita suspensión foi causada tras a aparición de casos de Coronavirus na comarca. De maneira inmediata avisouse ás empresas Quorum, Immga Música e Sedega, xestoras das actividades culturais, musicais e deportivas, como así tamén aos monitores que dan servizo no noso concello.\nA intención desta Alcaldía, concelleria de Cultura e equipo técnico municipal era manter vixente o servizo de maneira telemática, polo menos ata final de mes para poder garantir o posto de traballo dos traballadores e traballadoras no mes de marzo, información que se lles transmitiu tanto a empresas como a traballadoras e traballadores.\nO día 14 de marzo, o goberno de España declara o Estado de Alarma por Real Decreto 463/2020, o cal suspende toda aquela contratación ou licitación dos servizos que non sexan esenciais.\nDitas empresas estaban pendentes da nova licitación do servizo, que non se realizou por causas organizativas (falta de persoal) o cal conleva unha insuficiencia de medios para realizar todos os contratos actualmente pendentes de licitación. Estas empresas non teñen contrato en vigor, xa que están caducados desde xaneiro de 2020. Neste caso, a Administración admite que as empresas poidan realizar os traballos que estaban a realizar, emitindo facturas dos servizos prestados, para así non interromper os servizos ata unha nova licitación dos mesmos.\nTanto a Alcaldía como o equipo técnico estiveron a traballar e asesorándose con outros municipios para poder ver e xestionar como manter o servizo ata final de mes, ou mesmo da posibilidade de mantelo no tempo se se puidese realizar telemáticamente, e foi aí onde comezaron a aparecer dúbidas debido á situación do contrato caducado das devanditas empresas.\nDada a situación dos devanditos contratos, e as dúbidas por parte de Secretaria-Intervención de poder manter os contratos ata final de mes, elevouse consulta ao servizo xurídico de Asistencia de Contratación da Deputación da Coruña, a cal o día 23 de marzo, indicounos a non procedencia de poder manter devanditos contratos ata final de mes, debido á súa situación de contrato fóra de vigor.\nEsta información comunicouse ás empresas e aos traballadores e traballadoras o día 24 de marzo por parte do equipo técnico municipal, onde indicamos que o tempo de facturación só podería ser ata a data do 13 de marzo, día anterior da entrada en vigor do Estado de Alarma.\nQueremos recalcar que a intención do goberno municipal e todo o equipo técnico era poder manter o servizo, polo menos, ata o día 31 de marzo, para así garantir o posto de traballo de todas e todos os traballadores das devanditas empresas.\nTamén se quere informar que, debido a que esta situación de estado de alarma está a prolongarse máis do pensado nun primeiro momento, en lugar de descontar o tempo de suspensión no mes que se puidesen reiniciar as clases, desde Alcaldía e o equipo técnico tomouse a decisión de proceder a devolver a parte proporcional das cotas polos días non gozados. O equipo técnico está a traballar niso e esperamos que a finais deste mes póidase proceder ás devanditas devolucións. Agradecemos a súa comprensión e, ante calquera novidade, manterémolos informados.\nCarlos Ladra Brage Alcalde e Concelleiro de Deportes.\nDiana Rodríguez Fernández Concelleira de Cultura\nMaría José López Venancio Técnica do Servizo de Cultura e Actividades Recreativas.


Top 10 do 2013: Letras – disquecool\nPor Raquel C. Pico Letras 31/12/2013\nTop 10 do 2013: Letras\nE o derradeiro top 10 do ano serve para analizar o que deron de si as letras: estes son os dez puntos literarios cos que nos quedamos en 2013.\n10. Cris foi xurado nun premio literario. E non nun calquera. Cris foi un dos xurados do último premio Xerais, que escolleu como gañador a Xabier López con Cadeas.\n9. A resaca 50 sombras de Grey. Si, E. L. James é como a peste negra no Medievo. Non hai xeito de manterse alleos a ela. O éxito da súa triloxía de novela erótica non decae e segue encabezando os rankings dos máis vendidos. Por iso (e como pasou antes con todo produto de éxito literario) as copias e os derivados aparecen como setas. Nesta década dos 10 do século XXI, o boom editorial non son nenos magos nin suspense escandinavo. O boom é a Grey-cificación do best seller (e esperade a que a película chegue aos cines). Este tipo de libros florecen como campos en primavera nas plataformas de venta de ebooks e os autores van xa moitos máis pasos máis alá. O paso máis alá máis impactante do ano é a novela erótica con dinosauros.\n8. A lista dos libros cool da literatura galega (segundo os escritores). O ano anterior fomos nós os que escollemos os libros máis cool da literatura galega e neste día das Letras Galegas pedímoslles aos propios escritores que fosen os que decidiran que libros deberían estar no panteón do cool literario galego. Como sempre, Manuel Antonio foi o gran gañador (e por certo que este ano estivemos na súa casa).\n7. A pesar da crise, seguen abrindo librarías. A crise económica e o impacto do cambio do modelo de publicación (cun cada vez maior boom do libro electrónico, que de entrada non se merca na libraría tradicional) está facendo que moitos de estes establecementos teñan que botar o peche. Sen embargo, durante 2013, chegáronnos noticias de aperturas de novas librarías (e dalgunhas ás que lles está indo bastante ben) o que nos enche de optimismo.\n6. Outras cousas tamén venden. Que nos pode querer dicir que un libro ilustrado sobre a mitoloxía na Galicia da Idade de Ferro esgote a súa primeira edición? Vento e chuvia, de Manuel Gago e con ilustracións de Manel Cráneo, esgotou bastante rápido os 1.250 exemplares da primeira edición. Podemos concluír deste dato que o público lector está interesado en moitas outras cousas máis alá das que sempre se lles ofrece?\n5. Alice Munro, premio Nobel. Na redacción contamos cunha entusiasta que asegura que Alice Munro fíxolle volver a ter ganas de ler. A escritora canadense foi a non tan sorprendente (estaba segunda en case todas as quinielas) do premio Nobel de Literatura. E agora todos temos ganas de ler algo seu.\n4. O Ulises xa está en galego. Aínda que a primeira lingua peninsular á que se traduciron uns fragmentos do moderno Ulises, de James Joyce, foi a galega, alá polos anos 20, dende entón non se puidera traducir moito máis dunha das novelas que marcou o século XX. Por fin, e tras moitos anos de traballo, o Ulises está xa en galego.\n3. Este foi o ano da autoedición? Na literatura galega a autoedición é aínda moi marxinal, por non dicir inexistente. Pero en castelán está comezando a ser cada vez máis habitual e en inglés é xa moi, pero que moi popular. Existen autores populares que deciden pasarse á autoedición en formato ebook para poder controlar dende a portada ata para evitar os paros que os ritmos editoriais lles obrigan a asumir (The Guardian publicou este verán un especial con entrevistas a autores que optaron por esta forma de edición e as súas respostas son do máis variadas) e outros que directamente comezan como autoeditados. Producir ebooks de temas que triunfan (si, a novela erótica uns parágrafos máis arriba) e rápido está sendo xa unha solución económica para algúns. As editoriais comezan a pescar xa nas augas do autoeditado, aínda que entre todo o que aparece nesas plataformas hai (e é imposible negalo) moita borralla. o 25% dos ebooks máis vendidos en Amazon.com son xa autoeditados e a axencia do ISBN estadounidense sinala un crecente aumento deste tipo de obras nos seus continuos informes. Foi 2013 o ano da autoedición ou o primeiro paso para unha revolución clara no modelo de produción de contidos?\n2. Comezan a cambiar as pautas de consumo. E se a autoedición demostra que é máis sinxelo chegar ao lector para os escritores tamén demostra que están a cambiar as pautas de consumo literario. Os ebooks abriron a primeira fenda no modelo tradicional de comercialización e consumo de libros, pero non a única. Agora tamén temos Spotifies dos libros, que funcionan mediante unha tarifa plana para poder acceder a todo o seu catálogo, como é o caso de 24symbols ou Nubico; ou novos soportes para os textos, como as apps ou os libros enriquecidos, que van máis alá das palabras.\n1. As bibliotecas públicas. Nestes tempos de crise estanse a producir dúas situacións: dende a administración non fan máis que recortar nos servizos públicos e na poboación non facemos máis que recorrer a eses servizos públicos. As bibliotecas son as grandes protagonistas do 2013. Elas son o refuxio ao que se pode seguir botando man para ler nestes complicados (e caros) tempos.\no mellor do anotop 10 do 2013\nAnteriorSexo (e se cadra tamén amor) na era (galega) do Jazz\nSeguinteA vida de Castelao, unha biografía en viñetas


OS REGALOS DO ESPÍRITO SANTO\nSeñor de todo regalo,\ndálle ao teu pobo cristián,\npara vencer nos seus traballos,\nna loita de cada día\no que nos cómpre facer.\nDános logo entendemento,\nsen andar ensoberbiados,\ndános ter coñecemento\nentre tanto espelido.\nNas dúbidas desta vida\ndános o don do consello,\ncon paso firme e certeiro.\nA ciencia que vén de ti\nsexa unha fiel compañeira,\nquen oprime e quen libera.\nPara nos facer valentes,\nxentes todos dunha peza,\ne así vencer covardías,\ndános, Señor, fortaleza.\nDanos o don da piedade\npara ter corazón doído\ndo máis pobre e aflixido\ne que así triúnfe a irmandade.\nO teu temor con amor\nestea sempre connosco,\npoña entre nós claridade\na luz que vén do teu rostro\nEtiquetas: Fichas Pascua B Salmos B


Receitas Larsa Larsa\nReceitas dos nosos larseiros Larseiros\nCualquiera IoguresLeiteManteigaNata de cociñarNata de montarQueixo Galego con DO Arzúa UlloaQueixo barraQueixo barra SemicuradoQueixo bólaQueixo en lonchasQueixo en tacos San Simón AfumadoQueixo frescoQueixo galego con DO tetilla\nSUBIR A TÚA RECEITA\nA receita da copa “mousse” de amorodos, xelatina e nata de Monika\nÍmonos deixar levar pola boísima pinta que ten esta sobremesa… Fáisenos a boca auga e estamos desexando preparala!\nA receita de torta de queixo de María Encarnación\nNon hai dúas persoas iguais e, polo tanto, tampouco dúas receitas de torta de queixo iguais. Hoxe… A torta de queixo “Concha”!\nA receita de crema de chocolate con caqui e coco, cuberta de nata e piña deshidratada de Lidia\nVendo a foto… Non nos podemos resistir a probar esta fabulosa sobremesa!\nTorta de Santiago con nata para montar Larsa\nImaxinas unha Torta de Santiago rechea de nata? Témola! E, por suposto, é de Larsa.\nA receita de hamburguesa con Queixo Larsa de Cacocinas\nSó con ver a foto fáisenos a boca auga…\nA receita do tronco de Nadal con buttercream de laranxa de Yolanda\nAlgúns doces non teñen que ser só de Nadal, non si?\nA receita de empanada de lacón con grelos, chourizo e queixo tetilla Larsa de Teresa\nA empanada non ten que ser sempre de bonito, deixa voar a túa imaxinación e goza\nA receita de panna cotta de turrón JIjona, ganache de turrón de chocolate e galleta con tella de rosco de viño de Javier\nA pinta é estupenda e o sabor déixanos sen palabras. O que nos gusta a nós un doce de Nadal!\nReceita de Panettone Larseiro: Ideal para este Nadal!\nA sobremesa á que ninguén será capaz de resistirse nestas datas\nA receita de bica de mazá de Paula María\nTomar mazá non ten por que ser aburrido, ademais, con ela podemos facer grandes sobremesas!\nA receita de rigatoni con cogomelos shiitake, espárragos verdes e salsa de noces de Lidia\nA pasta é un prato moi versátil que podes facer ao teu gusto e sempre estará deliciosa\nA receita de biscoito de turrón de María José\nO turrón non ten que ser nunha tableta, podes deixarte sorprender por esta receita\nA receita de torta de arroz con leite de Teresa\nUnha variante deliciosa para a sobremesa favorita de moitos larseiros\nA receita de arroz con leite de Inmaculada\nO arroz con leite agora ten novos matices no seu sabor, anímaste a elaborar esta receita da nosa larseira?\nComo facer as castañas cocidas con leite máis saborosas\nPasamos todo o ano esperando a tempada de castañas e, agora por fin, podemos saborealas con Leite Larsa\nO mellor aperitivo ou entrante mediterráneo para calquera época do ano\nA receita máis saborosa que encantará por igual a maiores e pequenos\nA mellor receita para a noite máis terrorífica do ano ou para un xantar ou cea outonal\nReceita de madalenas de iogur\nO almorzo (ou merenda) máis cremoso cun sabor moi larseiro\nReceita de galletas caseiras con manteiga Larsa\nAlmorzar unhas galletas caseiras cunha cunca de leite Larsa… Os sabores de sempre, non se nos ocorre un plan mellor!\nHamburguesa rechea de queixo San Simón Afumado en taco e cebola caramelizada\nHamburguesa clásica mellorada con corazón galego e suave: Un recheo cremoso con ese toque tan noso do Queixo San Simón Afumado en Taco Larsa e todo o sabor do Pastoreo\nEnsalada de espinacas, aguacate e queixo San Simón\nTarde de calor, praia ou paseo e achégase a hora da cea… De verdade apetéceche meterte na cociña? Non? Pois aquí tes a solución para preparar unha cea rápida, apetitosa e case sen manchar: Unha ensalada de espinacas, aguacate e Queixo San Simón Afumado Larsa en taco, elaborado con Leite de Pastoreo e listo para cortar. O paso máis complicado desta receita é lavar as espinacas. Con iso xa está todo dito! A partir de aí, terás a túa cea lixeira lista en menos de 5 minutos! As espinacas son unha hortaliza con moitas vitaminas e minerais e en cru teñen un sabor máis suave que cocidas, así que son perfectas para toda a familia, mesmo para quen rexeita as verduras. Se ademais engadímoslles o noso Queixo San Simón Afumado en taco e coa cremosidade do Leite de Pastoreo, o éxito está asegurado. Imos aló cos pasos, é imposible perderse!\nRápida, apetitosa, lixeira E case sen pisar a cociña!\nBatido de amorodo\nO batido de amorodo é unha magnífica forma de gozar dunha das froitas máis agradecidas do verán e do Leite de Pastoreo certificado Larsa. Unha receita natural, sa e ideal para refrescarte á hora da merenda ou a cea, despois dunha tarde de calor, e mesmo como almorzo para quen empeza o día con enerxía. Ademais, os batidos son perfectos para dar saída a froita moi madura e a mellor maneira de que os nenos remisos a comer froita natural devórena. Imos aló coa mellor receita de batido de amorodo? É unha preparación sinxela, pero con algúns trucos que che desvelamos para que obteñas a textura perfecta. Non negaremos que parte dese toque especial achégao o noso Iogur Tradicional Sabor Amorodo, tan cremoso como o Leite de Pastoreo co que o elaboramos. Ao choio!\nA merenda ou almorzo ideal para os días de calor\nAs rosquillas son unha desas sobremesas tradicionais que coñece todo o mundo. É unha receita típica do Entroido e a Semana Santa, pero a súa elaboración resulta tan sinxela que hai quen aproveita a facelas durante todo o ano. A masa das rosquillas é moi similar ás das orellas de entroido. Hai mesmo quen utiliza a mesma masa para facer as dúas sobremesas, pero para nós, cada unha ten a súa personalidade e un sabor diferenciado. En Larsa temos a receita da avoa perfecta para que saian esponxosas e co toque perfecto a anís.\nUn pracer redondo para a sobremesa con ese toque de anís que o fai irresistible\nQueixo O Pazo ao forno con tomate\nPouco máis fai falta para animar unha reunión de familia ou con amigos que un queixo galego e un bo pan. Si, en Galicia tamén temos un pan espectacular. Un pan á altura dos nosos Queixos Galegos en taco, co sabor único e inconfundible do noso Leite de Pastoreo certificado, e tan versátiles que podes combinalos con doce ou con salgado. Sempre están riquísimos e ademais teñen un fundido ideal e cremoso, perfecto para cociñar. Así que che presentamos unha receita ben sinxela que podes poñer como entrante para compartir ou para adaptar ao inverno ese clásico petisco entre amigos con Queixo galego: Queixo O Pazo ao forno con tomate. Se aínda non deches a probar aos teus amigos ou familiares o Queixo O Pazo en taco de Larsa, esta é a túa oportunidade de brillar coma un profesional da cociña. Unha receita moi doada de facer que saca todo o partido á cremosidade e ese lixeiro toque acedo típico de O Pazo. Un prato para gozar do sabor diferencial do Pastoreo de Galicia que caracteriza a Queixería Larsa… E quente! Boísimo!\nUn primeiro prato que adapta ao inverno o clásico petisco de queixo. E perfecto para mollar pan!\nPolbo con Queixo San Simón Afumado elaborado con Leite de Pastoreo\nSe hai un prato tradicional nas nosas festas populares, nas celebracións familiares ou nas reunións de amigos é o Polbo á Feira. É o cefalópodo rei da mesa galega! Hai tempo que algunhas receitas procuran actualizar este clásico, pero a nós non se nos ocorre unha mellor variante que o prato que che propoñemos aquí: Queixo San Simón Afumado, elaborado con Leite de Pastoreo, e Polbo. Unha receita con todo o sabor do Polbo á Feira pero máis cremoso e con ese toque afumado que tan ben marida co pemento… Aínda non o probaches? Dámosche todas as pistas que precisas para un resultado perfecto.\nA mellor maneira e a máis cremosa de variar o clásico polbo á feira\nPatacas con Queixo de Tetilla\nPresentámosche aquí un prato de fácil preparación, ideal como entrante ou como prato principal que lles gusta a todos os membros da familia e, especialmente, aos nenos. Esta preparación combina algúns dos ingredientes fundamentais na gastronomía popular galega, como as patacas e o Queixo Tetilla, o máis internacional dos nosos queixos, icónico pola súa forma e sabor e sempre delicioso: en cru, maridado con doce ou con salgado ou combinado en calquera prato. Sigue os pasos e non te arrepentirás:\nComo entrante ou cea, sempre perfecto para toda a familia\nTrucos, segredos, información...\nSe queres ver como o facemos antes, podes seguir as receitas en vídeo paso a paso na nosa canle de YouTube.\nSabías que o truco secreto de moitas sobremesas e biscoitos é utilizar como vaso de medida o dos iogures Larsa? Entra na cociña connosco e descubre as máis gorentosas combinacións Larseiras para preparar almorzos, comidas, merendas ou ceas. Receitas con Leite de Pastoreo ou Nata Larsa, pratos enriquecidos cos nosos queixos, petiscos e sobremesas co toque tradicional da nosa deliciosa Manteiga.\nE o iogur…? Quen non sabe dese truco secreto para elaborar sobremesas e biscoitos perfectos que consiste en utilizar como vaso de medida o dos iogures Larsa?\nOfrecerémosche toda a información que precisas sobre alérxenos e necesidades especiais para que poidas cociñar para todos e facelo con seguridade. Elabora connosco estas receitas para todos os gustos e adaptadas ás necesidades nutricionais específicas grazas á nosa gama Sen Lactosa, que poderás empregar co mesmo resultado que o leite, o queixo e os iogures Larsa elaborados con Leite de Pastoreo, pero neste caso Sen Lactosa.\nCociña con Larsa sen máis complicacións que seguir paso a paso as nosas indicacións e desfruta sen límites da variada gastronomía da nosa terra. As nosas receitas inclúen información práctica sobre a preparación, mais tamén todos os datos nutricionais e sobre alérxenos que che cómpren para elaborar pratos seguros e adaptados ás necesidades de todos. E se queres ver antes como o facemos nós, poderás seguir as receitas en vídeo paso a paso na nosa canle de YouTube.


Século XII - Howling Pixel\n< Século XI Século XII Século XIII >\nEste século xunto co seguinte foron os séculos de ouro da peregrinación a Compostela\nA década de 1160 abrangue o período que empeza o 1 de xaneiro de 1160 e remata o 31 de decembro de 1169.\nPalla é descrito en documentación contemporánea coma un iuglar (cognado con "malabarista", pero significa menestrel). El estaba na corte de Afonso en Burgos o 24 abril 1136 e outra vez en Toledo o 9 decembro 1151.\nAs sagas (do islandés saga, plural sögur) son historias literarias que narran a historia antiga escandinava, as viaxes dos viquingos, a migración a Islandia e as loitas entre familias islandesas. Escribíronse na antiga lingua norueguesa entre fins do século XII e o XIV. Os textos son contos épicos en prosa, frecuentemente inclúen poemas. As historias son con frecuencia realistas con algúns elementos fantásticos, fóra das sagas lendarias, de bispos e algunhas traducidas do latín.\nAs sagas divídense segundo o seu contido entre sagas de reis (Konungasögur), sagas de islandeses (Íslendingasögur), sagas lendarias (Fornaldarsögur), sagas de cabalería (Riddarasögur) e sagas de bispos (Biskuparsögur)


Enfado entre a comunidade de pais do concello de Ames ante o aviso do mesmo do cobro dos servizos complementarios municipais\nO concello de Ames facía pública hoxe a información sobre o cobro dos recibos dos servizos complementarios de educación. Unha información ante a que a reacción das familias non se fixo esperar.\nO incumprimento no dos prazos no envío dos recibos por parte da concellería encargada a cargo de David Santomil, fai que agora moitas familias teñan que asumir nos últimos meses do ano pagos de ata 700 euros.\nAsí informaba o concello dos pagos a realizar:\nDende o departamento de Educación informáselle ás familias usuarias sobre o cobro dos recibos dos servizos complementarios municipais. O día 21 de novembro cobraranse os recibos da Escola de Verán de 2019 e do Setembro Lúdico de 2019, mentres que o día 25 de novembro cargaranse os recibos dos servizos de Comedores Escolares, Bos días Cole e Tardes divertidas do mes de setembro de 2019. Por outra banda, decidiuse que os recibos dos servizos de Comedores Escolares, Bos días Cole e Tardes divertidas correspondentes aos meses de outubro e novembro de 2019 cobraranse no vindeiro mes de decembro.\nNon é algo novo para as familias de Ames xa que o ano pasado volveron a vivir a mesma situación dunha acumulación nos recibos seguidos. Nese momento, dende a concellería de Educación, falaban dunha regularización, dun proceso para estar ao corrente dos cobros.


Compromiso por Galicia - Howling Pixel\nAlternativa Galega de Esquerda é unha coalición política galega creada para as eleccións ao Parlamento de Galicia de 2012 polo partido nacionalista galego Anova - Irmandade Nacionalista, Esquerda Unida (federación galega de EU), EQUO Galicia (federación galega de EQUO) e Espazo Ecosocialista Galego. Actualmente só segue activa a nivel do Parlamento Europeo, onde está representada pola eurodeputada Lidia Senra, de Anova\nEspazo Ecosocialista Galego foi un partido político galego que cualificaba como neogaleguista, ecosocialista, plural e aberto.\nNaceu como colectivo cidadán no contexto do Movemento 15-M, que entenderon como evidencia da desafección de parte da sociedade cara á esquerda e ao nacionalismo en particular. Deciden así comezar un traballo que acade poñer en valor os puntos comúns das diferentes forzas sociais e políticas aliñadas baixo un ideario esquerdista e anovador, redefina o concepto clásico de partido e coordine as accións socias existentes en Galicia. O proceso culmina coa constitución dunha nova forza política galeguista e de corte ecosocialista. De cara ás eleccións autonómicas do 2012 decidiron inserirse na coalición electora Alternativa Galega de Esquerda.\nEsquerda Nacionalista é un partido político galego formado en 1992. Conta con 9 membros no seu Consello Nacional e tiña arredor de 600 militantes no ano 2002[Cómpre referencia]. Estivo integrado no BNG desde a súa fundación até febreiro de 2012, o 14 de abril dese ano a organización acordou deixar de actuar como tal, quedando os seus militantes como membros de Máis Galiza, formación no que xa estaba integrada, con todo formalmente non se disolveu quedando en estado latente .\nMaría Xosé Alfonso\nMaría Xosé Alfonso Torres, nada en Esteiro (Muros) en 1967, é unha política galega de Compromiso por Galicia.\nMiguel Barros Puente, nado en Cerdedo-Cotobade o 21 de novembro de 1944, é un político e escritor galego.\nA Mocidade Nacionalista Galega (MNG), constituída o 13 de novembro de 2010 na cidade de Santiago de Compostela como o referente xuvenil de Máis Galiza, é unha organización xuvenil que estivo integrada no seo de Galiza Nova (Bloque Nacionalista Galego) ata o 10 de marzo de 2012. Na actualidade é o referente xuvenil de Compromiso por Galicia.\nComo organización política da mocidade galega, a MNG defende o dereito de Galiza a definirse e decidir o seu futuro libre e soberanamente co fin de acadar a súa autodeterminación.[Cómpre referencia]A Mocidade Nacionalista Galega é herdeira política directa da Mocidade Socialista Galega e da súa política de ampliación de horizontes políticos encarnada na plataforma 'Entre tod@s, Galiza Nova' destinada á XI Asemblea Nacional das mocidades do BNG e no proceso 'Máis Mocidade' que derivou na fundación da propia MNG. A Mocidade Socialista Galega autodisolveuse o propio día 13 de novembro na MNG[Cómpre referencia].\nMocidades Galeguistas foi unha organización xuvenil galega fundada en 1987 coma Mocidades Nacionalistas Galegas. A súa ideoloxía era o Social liberalismo e o nacionalismo galego moderado, defendendo o encaixe de Galiza nunha España federal\nO Partido Nacionalista Galego-Partido Galeguista (PNG-PG) é un partido nacionalista centrista-liberal que estivo integrado no BNG ata o 17 de marzo de 2012 para pasar a ser parte de Compromiso por Galicia\nRafael Luís Cuíña Aparicio, nado en Lalín o 13 de xaneiro de 1972, é un empresario, político e columnista galego, fillo do político Xosé Cuíña.\nTerra Galega (Tega) é un partido político de centro progresista e galeguista que se formou o 4 de novembro de 2005, aínda que está rexistrada dende maio dese ano.\nXoán Carlos Bascuas Jardón, nado en Rüsselsheim (Hessen, Alemaña) en 1971, é un profesor universitario e político galego.


EXPOSICIÓN: NACIÓN S. A., de Iago Eireos / Rede Museística provincial de LUGO\nDesde o 8 de agosto ao 20 de outubro de de 2019\nDende este ”cruces de límites”, construídos dende a colectividade no propio espazo que habitamos, a investigación do artista deriva na experimentación plástica e visual, a través dun despregamento técnico de multitude de disciplinas artísticas. O debuxo e o papel son protagonistas nunha sorte de arquivo documental, dun estudo de indagación científica e pescuda continua, en referencia a esa memoria colectiva e individual, que revela as contradicións e tensións da historia dunha nación. O gravado, pola súa parte, é a testemuña da xeografía e do poder, dos criterios políticos, lexislativos e normativos que atanen á formación dun estado, producindo (e reproducindo) unha dirixida orde social. A pintura é utilizada na interpretación do concepto do mapa, facendo visibles conceptos como territorio, fronteira ou límite, especialmente naquelas obras de gran formato, onde a cartografía cambiante do mapa é a protagonista plástica. Mentres que os conceptos pobo e cultura son traballados dende a instalación e o audiovisual, analizando símbolos, valores e discursos históricos, que amalgaman a un grupo de persoas que comparten un territorio determinado, construíndo na identidade cultural o seu diferencial. E finalmente, a idea de “construír territorio” dende a colectividade, se presenta nesta mostra dun xeito práctico no espazo público: unha peza site-specific colaborativa convidará á cidadanía a formar parte dese “establecer límites e fronteiras”, nunha especie de cartografía emocional despregada na Praza de San Marcos.\nEn resumo, o proxecto “Nación S.A.” de Iago Eireos se orixina no seu interese por reflexionar sobre a idea do límite, a fronteira e o conflito, a construción e reconstrución da nosa identidade (espazo-temporal), a memoria e o imaxinario a través do noso territorio no mundo. Do noso “lugar” simbólico.\nDíptico NACIÓN S. A. (Iago Eireos)


TOMADO DE: http://forosdelavirgen.org/\nO Advento é un tempo de alegría, esperanza e purificación,\nno que esperamos o nacemento do Neno Xesús, o noso Salvador.\nCada familia cristiá debe estar "alerta" para iniciar o novo ano\nacollendo a Xesucristo que nace pobre nun pesebre.\nEste recibimento ha de ser alegre e cheo de esperanza.\nEstas son catro oracións ao redor da Coroa de Advento,\nunha para cada semana:\nVIXIADE!... crecendo e abundando no amor\nDa carta de S. Paulo aos Tesalonicenses\n"E a vós, que o Señor vos faga medrar no amor duns cos outros e con todos, ata rebordar, como nos pasa a nós respecto de vós. Que El afinque os vosos corazóns nunha santidade sen tacha diante de Deus, noso Pai, cando veña o noso Señor Xesús con todos os seus santos."\n(1 Ts 3,12-13)\nLector: Advento, tempo de espera, tempo de vixilia, tempo para abrir os ollos e deixarse iluminar. Paulo convídanos a vivilo crecendo e sobreabundando "no amor duns con outros, e no amor para con todos", para que o noso corazón poida atoparse preparado no momento da chegada do Señor: o deste Nadal, o do final cando lle veremos "cara a cara", pero tamén o momento do día a día, nas persoas e no que ocorre no mundo.\nAcéndese a primeira vea\nAcéndese unha luz para o home, cedo Xesús chegará entre nós.\nG: O profeta anuncia a novidade: o rei Mesías salvaranos.\nG: Ven Señor, como esposo longamente esperado. Vixía o noso corazón, vixía todo o noso ser, para que saibamos recoñecerche sen dúbidas cando virás entre nós. Fai que saibamos acollerche como o noso Deus que nos fai felices hoxe e sempre, por sempre eternamente.


A Coruña estrea este outono unha plataforma de compartividade cidadá – Coruña Dixital\nA Coruña estrea este outono unha plataforma de compartividade cidadá\nA Coruña dá a benvida a unha plataforma de licenzas abertas, neste caso un espazo de promoción de anuncios ou ofertas de cousas para prestar ou agasallar. En liñas xerais, iso é a Cousateca, do Programa Co-Lab da Concellería de Participación e Innovación Democrática. A plataforma para intercambio de cousas , que pretende afondar nas posibilidades e potencialidades da compartividade, será quen defina as condicións que rexen nas contraprestacións dos préstamos, que en ningún caso serán de índole material.\nO xoves 28 de setembro, ás 19h, haberá unha primeira xornada de contacto (no centro cívico Accede Papagaio) entre responsables do proxecto e a cidadanía, no que haberá un tempo para o intercambio de ideas e pareceres sobre o proxecto Cousateca.\nSerá a primeira xuntanza destas características, pero non a única: a Cousateca estará dispoñible en modo beta (aínda que admitirá xa a posibilidade de subir e solicitar cousas) desde o 1 de outubro e, a partir desa data, haberá máis encontros co obxectivo de explicar e dinamizar que é e para que serve a plataforma.\nA Coruña estrea este outono unha plataforma de compartividade cidadá2017-09-262017-09-26https://corunadixital.gal/wp-content/uploads/2016/04/coruna_dixital_header.pngCoruña Dixitalhttps://corunadixital.gal/wp-content/uploads/2017/09/cousatecaconlogo.jpg200px200px\nNace FFoco, un festival no que se mestura a vangarda da fotografía galega e a memoria da cidadeOutras temáticas\nA cidade acolle a primeira edición de Mobile Week CoruñaOutras temáticas


Piden colaboración cidadá para dar co autor do envelenamento de gatos en Conde de Bugallal - Pontevedra Viva\nGato envelenado da colonia felina de Conde de Bugallal\nVenres 16 de Outubro, 2020 ás 14:31 do Venres 16 de Outubro, 2020\nO colectivo Difusión Felina pide a colaboración da cidadanía para dar co autor do último episodio de envelenamento de gatos que tivo lugar esta semana na zona de Conde de Bugallal. Os voluntarios da asociación xa tomaron as accións legais pertinentes polo que piden axuda de posibles testemuñas.\nÁ petición uniuse este venres o Concello de Pontevedra a través do concelleiro de Benestar Animal Marcos Rey, que mostrou a súa "absoluta repulsa" ante este envelenamento ocorrido nunha colonia de gatos esterilizados.\nLembra o edil que est tipo de actos, ademais de "incívicos, crueis e inmorais, son actos delituosos no que dous animais perderon a vida despois de pasar por un calvario de dor e sufrimento".\nOs traballadores desta concellería "van estar moi vixiantes para que estas accións inhumanas non se volvan a producir", sinalou Rey para advertir que "aqueles desalmados que as protagonicen pagarán caro por elas".\nO Concello traballa coordinado con este colectivo para que as colonias felinas estean esterilizadas, controladas, ben alimentadas e que cumpran coas medidas pautadas por Medio Ambiente. Por ellono supoñen ningún tipo de perigo sanitario para outros animais ou persoas.\nA colonia de Conde de Bugallal contaba con cinco gatos, dos que dous faleceron como consecuencia do emprego de veleno de caracol.\nDenuncian no xulgado o posible envelenamento nunha colonia felina en Rafael Dieste


Os instrumentos do Pórtico do Paraíso tomarán vida no concerto inaugural do Festival Pórtico do Paraiso - Concello de Ourense\nOs instrumentos do Pórtico do Paraíso tomarán vida no concerto inaugural do Festival Pórtico do Paraiso\nO festival internacional de música de Ourense, Pórtico do Paraíso, presentou no salón de plenos á súa décimo primeira edición. “Logo dunha década facéndonos soñar con propostas musicais de excelente nivel en auditorios inimaxinables, segue o seu camiño sen perder a capacidade de sorprendernos”, anunciaba o alcalde de Ourense, Jesús Vázquez, durante a presentación. Celebrarase do 2 ao 11 de marzo e, entre as novidades máis importantes, cómpre salientar a incorporación das igrexa de Santo Domingo, en Ourense, e de Santa María de Gracia, en Monterrei, e da Colexiata de Xunqueira de Ambía. Teatro Principal, Liceo, Museo Arqueolóxico e Catedral completan a nómina dos lugares escollidos para esta edición.\nEn canto aos nomes propios, o gaiteiro Carlos Núñez ofrecerá o concerto inaugural na Catedral de Ourense cos mesmos instrumentos representados na pedra policromada do século XIII, que cobran vida no lugar mesmo no que foron tallados grazas ao bo labor do taller dirixido por Manuel Brañas, da Deputación de Ourense. Para asistir ao concerto haberá qu8e retirar as invitacións na Oficina de Turismo de Ourense o propio venres, día 2.\nTamén estarán os suízos Arianna Savall e Petter U. Johansen (voz, harpa, hardingfele e cistro); o Vida Guitar Quartet, do Reino Unido; Wolodymyr Smishkewych (voz e organistrum), desde os EUA até o Museo Arqueolóxico; o italiano Marco Beasley (guitarra barroca e laúde); ou o sexteto vocal esloveno Ingenium Ensemble.\n“Cada concerto é singular e irrepetible, polo que destacar un faise especialmente difícil. Porén, a clausura no Teatro Principal promete ser un evento único coa actuación de Antonio Serrano, harmónica do mestre Paco de Lucía, fusionando os ritmos flamencos co jazz de Albert Sanz ao piano”, confesaba rexedor na rolda de prensa.\nNa presentación tamén estiveron presentes a concelleira de Cultura, Belén Iglesias; o vicepresidente da Deputación, Rosendo Fernández, quen se felicitou pola “equidade cultural” deste festival que adquire dimensión provincial, o director artístico do Pórtico do Paraíso, Juan Enrique Miguéns, que quixo salientar a efeméride do propio Pórtico do Paraíso da Catedral -“cúmprense 800 anos”, dixo-; así coma o alcalde de Monterrei, José Luis Suárez; e o concelleiro de Cultura de Xunqueira de Ambía, Rubén Seara.\nO Pórtico do Paraíso continúa co seu firme propósito de combina o pracer de escoitar co de aprender grazas ao seu labor divulgativo e formador de vocacións. Así, haberá un curso de guitarra con Mark Ashford e un encontro con Wolodymyr Smishkewych no Conservatorio de Música de Ourense\nPáxina web de Pórtico do Paraíso


Guerra promete "unidade" sexa cal sexa o resultado da carreira con Fernández-Tapias por liderar o PP de Vigo\nGuerra promete "unidade" sexa cal sexa o resultado da carreira con Fernández-Tapias por liderar o PP de Vigo\nRedacción | Sábado, 27 de Novembro de 2021, 14:07\nO senador, que se mide á delegada da Xunta na cidade olívica, insiste en "unir todos os esforzos" unha vez conclúa o proceso.\nNa mesma liña, chama a cargos e militantes a "servir" á cidade e recalca: "Aínda que vos digan o que vos digan, non estamos aquí contra ninguén".\nO senador Javier Guerra rodeouse este sábado de decenas de militantes e cargos do PP de Vigo para lanzar de maneira oficial a súa candidatura para presidir o partido tras o Congreso Local do 18 de decembro, unha cita para a cal prometeu e pediu "unidade" á outra aspirante, a delegada da Xunta na cidade, Marta Fernández-Tapias.\nEn declaracións aos medios tras este acto celebrado fronte ao Hotel Baía, Guerra restou importancia á proliferación de dúas candidaturas na formación: "Se son dúas alternativas respectuosas e que cada un fai a súa proposta diferente, son os afiliados os que teñen que decidir. Outra cousa é que despois non tentemos unir todos os esforzos".\nAdemais, o exconselleiro confirmou o seu "interese" e "intención" de aspirar á Alcaldía nas eleccións de 2023. Iso si, lembrou que no PP os candidatos "son nomeados por instrucións superiores".\nPreguntado sobre as diferenzas entre a súa candidatura e a de Fernández-Tapias, Guerra expresou todos as súas "respectos", pero reivindicou que o seu é un "discurso de integración" e de "máis experiencia".\nNon en balde, a proposta do senador xa recibiu o apoio dos concelleiros populares no Concello, así como do deputado no Congreso Diego Gago e a expresidenta local Elena Muñoz, contra quen perdeu no Congreso Local de 2015.\n"Espero que a candidatura contraria integre aos cargos que están a facer un traballo importante", recalcou Guerra, quen non ve "razón" para que estas persoas abandonen os seus postos no caso de que a súa candidatura resulte perdedora.\nIMPUGNACIÓN DA CONVOCATORIA\nA convocatoria do XIII Congreso Local para decidir a nova dirección do PP vigués --tras máis de dous anos en mans dunha xestora presidida pola exalcaldesa Corina Porro-- non está exenta de polémica tendo en conta que esta mesma semana varios militantes da contorna de Javier Guerra avanzasen a súa intención de impugnar a convocatoria, ante a proposta de que só participen os afiliados que regularizasen a súa cota a día 20 de xullo.\nInterpelado respecto diso, o exconselleiro defendeu que é unha iniciativa de "afiliados individuais" respecto diso dunha decisión que compete ao comité organizador do Congreso: "E a partir de aí, fará o que considere".\nCon todo, insistiu en facer esta cita "o máis participativa posible", de modo que "vote o maior número de persoas".\n"NON ESTAMOS AQUÍ CONTRA NINGUÉN"\nNo acto de presentación da súa candidatura ante decenas de cargos e militantes, Javier Guerra proclamou que se postula para "servir" a Vigo e para "traballar pola xente". "Aínda que vos digan o que vos digan, non estamos aquí contra ninguén. En absoluto, contra ninguén", recalcou ante todos os presentes.\nAsí, defendeu "toda a experiencia" que leva aparellada a súa iniciativa "sen desprezar a ninguén" e baixo o lema 'Vigo únenos'. "Se collemos todo ese coñecemento e todas as novas ilusións de persoas que están connosco, faremos un partido moi forte e serviremos á nosa cidade", dixo, para prometer maior protagonismo aos mozos na definición das políticas.\nAsí mesmo, Guerra centrou parte do seu discurso en defender a necesidade de fortalecer o partido en Vigo, "onde non só é unha alternativa, senón que é a única alternativa".\nDe igual modo, puxo o foco en que a cidade olívica debe aspirar a converterse no centro da Eurorrexión e a actuar como "saída natural" desde Portugal cara a Europa. De feito, apuntou necesidades que ten a urbe como o saída sur ferroviaria e a defensa do naval e a automoción, entre outras.


Ofertas e reservas de Casa Fontequeiroso turismo rural en Muxía-Costa da Morte-Galicia-España, o hotel rústico máis occidental da España Peninsular\n1.1 O feito de encher e enviar este formulario supón unha solicitude de reserva para CASA FONTEQUEIROSO, situada en Lugar de Queiroso, Nemiña, da localidade de Muxía na Coruña, co código postal 15124, en ningún caso supón a realización efectiva da reserva.\n1.2 A reserva só será efectiva, cando, tras recibir a solicitude da mesma, a Dirección de CASA FONTEQUEIROSO confirme ao cliente solicitante vía email a dispoñibilidade do aloxamento escollido, nas datas elixidas.\n1.3 A Dirección de CASA FONTEQUEIROSO comprométese a contestar ás solicitudes de reserva nun prazo máximo de 24 horas. Se a solicitude de reserva é confirmada pola dirección de CASA FONTEQUEIROSO, esta enviará ao cliente un cálculo detallado do custo da reserva solicitada. Para realizar reservas máis urxentes, por favor contactar nos números (+34) 981 748 946 / (+34) 617 490 851.\n1.4 Se o cliente non se presentara a ocupar o aloxamento reservado antes das 14:00 horas do día da data de entrada, sen previo aviso e negociación de condicións coa Dirección de CASA FONTEQUEIROSO, a reserva darase por cancelada, e polo tanto, a Dirección de CASA FONTEQUEIROSO disporá libremente do aloxamento en cuestión.


O PSOE denuncia a falta de amparo da veciñanza ante o "catastrazo"\nPolítica • 28/12/2017\nDenuncian que o PP incumprira un acordo plenario aprobado en decembro do ano pasado para que o goberno de Javier Bas fixera unha reestruturación puntual do cadro de traballadores do concello para poder asesorar e axudar á veciñanza afectada polo plan de Regularización extraordinario, o chamado "Catastrazo", levado a cabo polo Ministerio de Facenda.\nCase un ano máis tarde, "o goberno de Redondela segue a facer oidos xordos desta demanda plenaria, e o que aínda é máis grave, segue a dar as costas a veciñanza nun tema que está afectando a gran parte da poboación". Nas últimas datas, a xente está a facer grandes ringleiras na oficina de recadación de Ernestina Otero debido a que, toda a veciñanza que a finais do ano pasado se viu afectada polas "denuncias" realizas pola empresa que levou a cabo o plan extraordinario de regularización, agora reciben outra notificación para facer fronte ao pago do IBI de catro anos atrás das estruturas denunciadas.\nMoitas das persoas afectadas descoñecían que terían que facer fronte a este pago, xa que, cando recibiran a primeira notificación xa tiveran que facer fronte a un pago de 60€, que significaba a apertura do expediente, e moitos pensaron que con ese pago o tramite estaba rematado. Co cal a sorpresa e indignación na veciñanza e grande tras recibir as novas notificacións.\nOs socialistas denuncian "a falta de interese do goberno municipal pola veciñanza ao non por a disposición dos afectados nin os medios necesarios nin a información para resolver esta problemática". "Parece que o único interese deste goberno e recadar e recadar sen importar a quen lle poda afectar" e engaden "un goberno que presume de boa xestión económica que oculta que se dedica a facer grandes recadacións afogando aos redondeláns e redondelás coa súa presión fiscal a través de trámites como este ou o da plusvalía anos atrás".


Inicio/En portada/O Castelo Pequeno (A Mezquita), un dos castros máis grandes de Galicia e cun monumental sistema defensivo\nA MezquitaConcellosCulturaCulturaEn portadaÚltima hora\nO Concello iniciaba no 2017 un proxecto de investigación e posta en valor deste xacemento no marco do cal se incluían tres novas sondaxes a primeiros de xuño no Castro Grande, outro xacemento moi próximo\nMaterial medieval, pero tamén cerámica da Idade do Ferro, de hai uns 2.200 anos. Eran os restos arqueolóxicos que sacaba a luz o equipo de arqueólogos de A Citania nas tres sondaxes que realizaban ao longo da primeira semana de xuño xusto aos pés do miradoiro do Castelo Grande en Santigoso (A Mezquita). Sen embargo, non se localizaban estruturas. “Queríamos comprobar se este era un castelo medieval, pero algúns dos restos lévannos á Idade de Ferro, polo tanto este lugar ten ocupación anterior”, comenta o director do equipo, o arqueólogo Israel Picón.\nEsta intervención enmárcase nun proxecto máis amplo de investigación e de posta en valor do patrimonio da Mezquita, promovido dende o Concello e que se iniciaba no 2017 . “O alcalde encargounos unha intervención no Castelo Pequeno (moi próximo ao Castelo Grande), como xacemento senlleiro do municipio e da comarca. Cando viñemos aquí quedamos impresionados, non coñeciamos a zona e moito menos un castro destas características, que é algo pouco habitual. Destaca, sobre todo, pola situación a uns 1.200 m de altura, pola monumentalidade e polo dominio visual e da contorna”, asegura Picón.\nAnte isto o equipo de A Citania Arqueoloxía plantexáballe ao rexedor da Mezquita, Rafael Pérez, que antes dunha actuación directa no castro, se desenvolvese unha prospección arqueolóxica do municipio. E por aí se empezou no mesmo 2017. “Penso que tivemos bastante éxito nos traballos de prospección, nos que incorporamos, entre outros elementos, un par de petróglifos e o propio Castelo Pequeno, que só estaba recollido como unha referencia de posible lugar ocupacional medieval, con material cerámico en superficie, pero carecía de protección, non tiña ficha, algo que nos sorprendeu moitísimo. Nós catalogamos este xacemento, aparte doutros elementos como o petróglifo do Castelo Grande, e tamén solicitamos a eliminación dunha mámoa, porque entendemos que é simplemente un afloramento”, explica Israel Picón.\nO director da intervención arqueolóxica, Irsael Picón.\nTamén se fixo recolleita de patrimonio inmaterial, xunto cun traballo con tecnoloxía LIDAR e con foto aérea, así como unha prospección intensiva do propio Castelo Pequeno. A partir deses datos actualizouse a información deste asentamento, cuxa superficie se sitúa en 12,5 hectáres (duplicando á que se lle asignaba en referencias anteriores), “falamos dun poboado monumental”, din os investigadores. Os novos datos permitiron deseñar unha nova intervención, xa no 2019, cunha serie de sondaxes deste castro dirixidas principalmente a estudar o seu sistema defensivo con murallas, unha sucesión de foxos e pedras fincadas. Así mesmo realizábanse dúas catas na parte superior ou croa. “Recollimos material da Idade do Ferro, o que nos veu a confirmar a hipótese máis sinxela de todas as que había: que era un castro, fundamentalmente da segunda Idade do Ferro, con ocupación máis ou menos na romanización”, destaca o director da campaña.\nNo verán do 2020 o equipo de Citania Arqueoloxía facía unha nova intervención na parte máis sur das murallas, onde detectaba un sistema construtivo totalmente diferente. Había pedra seca e a muralla reducíase moitísimo, “con 3,4 m, fronte aos 5,50 m do outro lado, e nin sequera estaba cimentada no substrato. Iso chamounos moito a atención e pensamos que podería ter sido feita noutro momento histórico”, conta Israel Picón. E alí mesmo descubrían “unha fogueira in situ, no substrato, que foi moi interesante. Collemos mostras para datar por radiocarbono e deunos que o material era da Idade do Ferro, aproximadamente do século IV, antes de Cristo. Axudáronnos moito neste labor Josefa Rey Castiñeira, da Universidade de Santiago, María Martín Seijo e Andrés Teira”, destaca o arqueólogo. Ademais na zona norte do xacemento verificaban a existencia dun foxo escavado no substrato.\nE, noutra das catas, xa na zona habitacional saltaba a sorpresa. Aparecía “trigo e centeo, dunha cronoloxía moi antiga e mesturados con feces de roedores. É un momento no que empezan a xogar, a experimentar esta técnica, isto resulta sumamente interesante porque dicíase que era só dende a romanización”, resalta Picón.\nO alcalde da Mezquita, Rafael Pérez.\n“Dámoslle moitísimo valor a este achádego, son grans que, segundo os datos técnicos e científicos, son os máis antigos da península ibérica, con 2.500 anos. E isto coincide ademais co feito de que no Concello temos un proxecto en mente para poñer en valor as terras para sementar centeo e crear un pan da zona, polo que este é un dato importantísimo para seguir tirando do carro e demandando ás administracións que están por riba do Concello para pedirlles apoios”, asegura o alcalde da Mezquita, Rafael Pérez.\nNeste ano 2021 o foco poñíase no Castelo Grande, moi preto do Castelo Pequeno e a maior altura, tratando de datar a súa ocupación e buscando posibles relacións entre ambos xacementos. A actuación contaba con financiamento do Agader e desenvolvíase na primeira de semana de xuño. O equipo que dirixía Israel Picón estaba formado por Eduardo Velázquez (arqueólogo), María Méndez (debuxante), Aldara Rico (restauradora) e Miguel Losada (auxiliar).\nO equipo de A Citania que realizaba as sondaxes arqueolóxicas no Castelo Grande (Santigoso, A Mezquita).\nE darlle continuidade a este proxecto cunha nova campaña o vindeiro ano, novamente, no Castelo Pequeno. Así o adianta o alcalde da Mezquita. “Pretendemos poñer en valor isto porque se trata do terceiro castro máis grande de Galicia e que sexa un gran descoñecido tampouco é moi normal. Queremos que se coñeza, poñelo no mapa, que se saiba está na Mezquita, e que incluso posúe características que non ten ningún outro castro e que mesmo sorprenden aos arqueológos”, sinala Rafael Pérez.\nDetalle do sistema defensivo do Castelo Pequeno (Santigoso, A Mezquita).\na citania arqueoloxía A Mezquita Castelo Grande castelo pequeno Castro catas centeo fogueira idade do ferro murallas pedras fincadas restos santigoso sistema defensivo sondaxes trigo xacemento\nVisitas a adegas, mostra de artesanía local e catas na Xornada de Portas Abertas da Ruta do Viño de Valdeorras


"Aplicar o principio de prevención" para evitar unha catástrofe ecolóxica. Ese era o obxectivo da Proposición de lei que o BNG levou ao Parlamento galego esta terza feira para prohibir o uso do cianuro nas actividades de extracción mineira. Mais a iniciativa topou de fronte cos votos en contra do Partido Popular que rexeitou tomar en consideración a proposta.\n"A normativa e a lexislación inflúe en que este tipo de catástrofes se produzan", indicou a autora da PL para a prohibición do cianuro, Ana Pontón. A deputada do BNG facía referencia ao comezo da súa intervención á catástrofe do Prestige para defender "instrumentos" como a devantida iniciativa que visan "evitar que catástrofes semellantes se produzan". E díxoo após coñecerse a sentenza que deixou sen responsabilidades civís o maior desastre ecolóxico de Europa nas útltimas décadas.\nDo Prestige a Corcoesto\nPortando unha camisola "contra a impunidade" da catástrofe, Ana Pontón, foi increpada polo vice-presidente da Cámara, Miguel Santalices, cun "vaiamos ao tema". A actitude do popular foi recriminada pola deputada do Bloque que o acusou de actuar como "censor" no que considerou como unha realidade "paranoica do Parlamento" e unha "burla á democracia" e "os cidadáns" por non lle deixaren expresarse con liberdade.\nAna Pontón: "Temos o exemplo do Prestige, vostedes negáronse a lexislar e agora temos a burla negra da impunidade"\nAo igual que Pontón, o deputado de AGE, Antón Sánchez, lembrou o acontecido co petroleiro para defender a Proposición de lei. "Tiven un soño" asegurou, no proxecto de Corcoesto chegaba a porto e se producía un "verquido das balsas de lixiviación". De se manter a lexislación vixente --e ao igual que aconteceu coa catástrofe do Prestige-- a empresa remataría por non afrontar a responsabilidade dos danos causados, o mesmo que os principais responsábeis políticos.\nPrevir catástrofes ecolóxicas\n"Queremos que se aplique o principio de precaución", insistiu Ana Pontón polo BNG, "que debe rexer, dixo, 'terra adentro'". Pois, para a nacionalista "temos o exemplo do Prestige, vostedes non lexislaron e agora que temos?" inquiriu, "a brula negra da impunidade". Para @s nacionalistas, hai que previr e non lamentar. Adiantarse aos acontecementos e prohibir o uso de substancias que coma o cianuro levan implícitas ao seu uso grandes riscos "para a saúde das persoas" mais tamén para o medioambiente.\nAntón Sánchez defendeu un outro modelo económico que poña fin á megaminaría contaminante\nMalia os numerosos informes científicos que claman pola prohibición do cianuro nas actitivades de extracción mineira e mesmo resolucións aprobadas polo Parlamento europeo --a última en 2010-- demandando a retirada desta "substancia peridosa" --indicou Patricia Vilán desde o PSdeG-PSOE-- o Partido Popular rexeitou máis unha vez a toma en consideración da proposición e argüíu que as institucións comunitarias --nomeadamente a Comisión-- demandaban a retirada do cianuro da minaría. Se ben, "ao ano hai un accidente grave por uso de cianuro", sinalou Vilán.\n"Non se explica que nen tan sequer se queira tomar en consideración esta Proposición de lei", afirmou Ana Pontón após o rexeitamento [email protected] populares ao tempo que @s inquiu: "Que intereses están a defender aquí, os das multinacionais ou os dos galegos?".\npolítica PP uso na opinion minaría


Encontro - Página 106 de 554 - Opinión - Cultura - Actualidade\nA portavoz do Grupo Socialista na Comisión de Peticións do Parlamento, Patricia Vilán, reclamou hoxe a dimisión da Valedora do Pobo polo “dano irreparable” ocasionado á institución. Así o dixo logo da sentenza do TSXG, que obriga a revocar o nomeamento dun alto cargo da institución, que ademais é irmá do portavoz do PP, por […]\nA agrupación local de Compromiso pide o servizo de noitebús para as festas do Apóstolo por parte do Concello. O noitebús é unha alternativa de transporte público nun horario que habitualmente non funcionan as liñas urbanas. Os galeguistas entenden que o servizo debería ir acompañado das paradas antiacoso, asparadas a demanda orientadas á protección das […]\njueves, 05 julio 2018 19:29\nEsta mesma semana, o 3 de xullo, o Parlamento Europeo (PE) adoptou unha resolución importante sobre as violacións de dereitos, incluído o acaparamento de terras, que sofren os pobos indíxenas de todo o mundo. Esta resolución inclúe unha importante recomendación aos estados membros da UE para que adopten a Declaración sobre os Dereitos Labregos que […]\nAínda que os datos de desemprego referidos ao mes de xuño en Galicia reflicten unha baixada do número de persoas no paro, UGT-Galicia advirte que este é un dato estacional que para nada reflicte unha mellora estrutural do mercado laboral desta Comunidade que segue inmerso na precariedade que se plasma con datos tan significativos como […]


A batalla polo relato deixa acusacións á China de mala xestión e de ocultar datos\nNos últimos días, coincidindo co envío a Europa por parte da China de material para frear a pandemia, comezaron a abrollar informacións sobre o rol do Goberno chinés nesta crise. Por unha banda, acusándoo de provocar o brote debido ás condicións de insalubridade dos coñecidos como "mercados húmidos"; pola outra, de ocultar a cifra real de mortos.\nManifestación na cidade californiana de San Francisco, nos Estados Unidos, en contra do racismo, a semana pasada (POLARIS)\nFernando Arrizado 19:00 do 3 de abril de 2020\nSegundo os últimos datos oficiais ofrecidos onte pola Comisión Nacional de Saúde, o novo coronavirus SARS CoV-2 provocou a morte de 3.322 persoas na China. Un dato que contrasta cos até 50.000 decesos que apuntan outras informacións. Estas comezaron a circular nas redes sociais, mais acabaron por ser recollidas por medios reputados.\nPor exemplo, o francés Le Nouvel Observateur facíase eco esta semana das acusacións, citando á súa vez outros medios como The Shanghaiist e Bloomberg, que informaron dunha inusual e masiva chegada de urnas funerarias aos oito crematorios da cidade de Wuhan, epicentro do coronavirus. Tamén de largas colas para, tras varias semanas de confinamento, recoller as cinzas dos seres queridos.\nA suposta ocultación de datos fíxose 'oficial' despois de que medios estadounidenses como o New York Post, CNBC ou Foreign Policy recollesen esta semana a información facilitada por ─de novo─ Bloomberg, asegurando que os servizos de intelixencia dos EUA entregaran un "informe secreto" á Casa Branca que así o certificaba. Non obstante, as fontes ─sinalaba Bloomberg─ "pediron non ser identificadas" e "declinaron detallar o contido do informe".\nOutros medios como The Washington Post tamén especularon coa posibilidade da ocultación de datos, mais fixérono en base á actuación inicial do Beijing ante o brote e á habitual opacidade que caracteriza o Partido Comunista da China (PCCh).\nNa opinión de Xulio Ríos, director do Observatorio da Política Chinesa, "o problema cos cómputos dáse non só na China". "Chama a atención o baixo número de mortos, mais tamén hai que dicir que as medidas adoptadas en Hubei foron máis duras que as aplicadas en calquera outro país", sinala, e apunta outros factores que o poderían xustificar, como que a esperanza de vida é mais baixa, "co que menos xente maior de 80 anos acaba nas UCI", ou pola gran mobilización de recursos sanitarios, "con máis de 40.000 médicos de toda a China trasladados a esta provincia".\n"Unha explicación das estimacións pode ter que ver co feito de que nos primeiros días da corentena faleceron moitas persoas antes de recibir os tests e polo tanto non serían contabilizadas", explica Ríos, que en todo caso cre que, de seren certas, "suporían un serio problema para o PCCh, que tenta presentar a xestión como modélica". Mais "neste momento non estamos en condicións de afirmar unha cousa ou a outra", conclúe.\nO Goberno da China respondeu esta semana ás denuncias ─informou a axencia Xinhua─ citando o estudo publicado en marzo pola revista científica estadounidense Science, onde se afirma que as "medidas agresivas da China frearon o coronavirus". É dicir, romperon a cadea de transmisión e compraron tempo valioso a outras cidades fóra da provincia de Hubei.\nMais as actuacións nos primeiros momentos por parte do Goberno están aí. O caso do finado médico Li Wenliang, que tentou advertir sobre o brote, provocou un nivel de indignación pública sen precedentes na China.\n"É evidente que houbo desacertos graves, mesturando incompetencia, tendencias represivas habituais, obsesión pola estabilidade... Mirouse para outro lado", afirma Ríos, que explica que "a esa fase controvertida seguiu outra reactiva, con medidas draconianas". "Agora estamos nunha terceira, onde é a China quen lidera boa parte do combate a nivel global", engade.\n"Deixando de lado teorías conspirativas sen fundamento científico, o virus non ten nacionalidade. Cualificalo de 'chinés' estigmatiza todo un pobo e si pode alentar a xenofobia. O virus foi descuberto na China mais hai varios epidemiólogos que sosteñen a súa existencia simultánea noutras partes do planeta", reflexiona o analista internacional.\nNeste sentido, a ONU alertaba esta semana do incremento de ataques verbais e físicos contra cidadáns chineses en varios países, así como das actitudes de líderes e formacións políticas que aproveitan os medos que rodean a pandemia para criminalizar certas comunidades.\nDonald Trump decidiu nos últimos días deixar de usar o termo "virus chinés" para se referir ao coronavirus. Teimaba en chamarlle así, ao tempo que presumía da súa boa amizade con Xi Jinping. "É o seu estilo, ben coñecido. Como se dicía no Padriño (The Godfather, 1972): 'non é nada persoal, son só negocios'", ilustra Xulio Ríos, que considera que a pandemia "vai exacerbar a tensión entre os dous países", e "converterse no Chernobyl de Trump e non do PCCh, como algúns vaticinaban".\nO perigo dos mercados de animais salvaxes\nO comercio de animais salvaxes é un costume que xera rexeitamento en Occidente. Os científicos Jared Diamond e Nathan Wolfe, nun artigo publicado orixinalmente en The Washington Post, apuntaban que para evitar a próxima pandemia cumpría pechalos. Se ben Beijing deu pasos nos últimos tempos para a eliminación da venda como alimento, aínda se manteñen para o uso medicinal. "Os animais salvaxes constitúen unha parte da súa cultura, máis importante que o queixo e o viño tinto para os franceses", sinalaban os expertos.\nConfírmao Xulio Ríos: "O problema fundamental non é tanto a vertente alimentaria, que tamén, como a importancia para a medicina tradicional chinesa, unha práctica común noutras sociedades asiáticas". Asegura que hai unha campaña pública de sensibilización en todo o país, e que nos últimos días o Parlamento tratou o asunto.\nmortes china coronavirus animais salvaxes\nMedran até os 316 os casos activos nas residencias de maiores\nO contaxio acelérase en África e supera os 7.000 casos\nOs EUA e UE impiden unha resolución na ONU contras as sancións unilaterais


Apps para atopar piso - BlogR\nSe es dos que vende ou dos que compra, dos que aluga ou dos que comparte. Busques o que busques, faino directamente dende o teu móbil con algunha destas apps para atopar piso. Non necesitas ter un ordenador diante, co teu smartphone podes atopar o piso perfecto e o compañeiro ideal. Descubre ofertas preto da túa localización, chatea cos propietarios ou comparte ese loft tan chulo en Facebook. E se es estudante e necesitas internet, aproveita a promo estudiantes de R.\nApp gratuíta de referencia se buscas piso para alugar, vender ou compartir ou se queres anunciar o teu. Con Fotocasa garda as túas buscas, recibe notificacións ou descubre servizos próximos como colexios, hospitais, etc. E sobre todo, podes contactar directamente vía whatsapp.\nPatear as rúas para buscar piso está obsoleto, pero se te dás unha volta, a app de Idealista mostrarache inmobles que che poden interesar preto da túa posición. E se es ti o que ofrece a súa casa, a ferramenta de anuncios permíteche engadir toda clase de información e ata 40 fotos. Que botes man de Photoshop ou non, é cousa túa .\nA rede social para os que queren compartir piso. Podes elixir o compañeiro perfecto, baseándote nos seus gustos e afeccións. Sube a túa habitación en Badi indicando cal é o perfil de inquilino que prefires. Os interesados poñeranse en contacto directamente contigo grazas ao chat integrado.\nAntigo portal de anuncios Segundamano. Con Vibbo, á parte de atopar choios en todo tipo de artigos, poderás atopar casa. E con chat integrado para que poidas pedir máis detalles sobre ese apartamento tan cuki .\nA aplicación móbil de Pisos.com permíteche atopar casa moi rápido. Os seus filtros de procura, sistema de alertas e suxestións por localización, fará que encontres o teu novo piso nun tempo récord.\nHabitaclia axúdache a vender, comprar ou alugar calquera tipo de vivenda. Podes facer procuras por mapa ou por listaxe, recibir notificacións sobre cambio de prezos ou gardar eses pisos aos que xa lles botaches o ollo. Ademais, poderás compartir en redes sociais as casas que che gustan e así os teus amigos poderán darche a súa opinión.\nA app Roompik axúdache a atopar o compañeiro perfecto, porque tan importante é o piso como quen vive nel. A través de Facebook, a aplicación suxerirache perfís compatibles. E se es ti o que oferta o piso, tardarás só 3 minutos en crear o teu anuncio.\nComo ves tes moitas ferramentas para cambiar de piso, empezar a vivir só, compartir casiña con novos amigos ou comprar o teu primeiro apartamento, ao ‘Sexo en Nova York’. Superado este paso, só che queda entrar en Ikea. Sorte!


Principios de Política Ambiental da CRTVG | Autoregulación | CRTVG\nmartes 28 de xuño\nResolución da Dirección de Comunicación do 3-7-2014\nA Compañía Radio Televisión de Galicia (CRTVG), acorde co seu compromiso de responsabilidade social como servizo público e medio de comunicación ao servizo da Sociedade galega, asume a importancia de integrar a xestión ambiental nos seus principios reitores. Para iso, comprométese a definir e levar á práctica unha estratexia de xestión ambiental, e integrala na súa política xeral de actuación.\nCo propósito de sentar as bases e definir o marco no que desenvolver a súa estratexia, defínese esta política ambiental, que se asenta sobre os seguintes principios:\n1.- A política ambiental de Radio Televisión de Galicia emana directamente da Dirección da Empresa, cuxas directrices asumen todos os órganos e departamentos da Compañía.\n2.- A Compañía comprométese a desenvolver a súa actividade de forma ambientalmente responsable, creando ou desenvolvendo hábitos, comportamentos e métodos de traballo tendentes a previr a contaminación e minimizar os impactos ambientais derivados das súas actividades, cumprindo a lexislación ambiental vixente e os requirimentos derivados doutros acordos que a Compañía subscriba.\n3.- A Compañía comprométese a implantar unha sistemática de mellora continua no seu desempeño ambiental introducindo pautas de progreso que minimicen e preveñan posibles efectos negativos sobre o medio ambiente, tanto nas propias instalacións como nas actividades realizadas no exterior. As liñas de actuación neste sentido céntranse en:\nEficiencia enerxética, establecendo accións de mellora continua dos equipamentos e as instalacións\nOptimización do consumo de recursos e fomento da reciclaxe\nMinimización das emisións e os residuos xerados\n4.- Como servizo público, a nosa actividade ten unha elevada repercusión na nosa contorna; por iso, a Compañía comprométese a aproveitar ao máximo as posibilidades que lle brinda a súa condición de medio de comunicación para sensibilizar á sociedade galega, divulgar os valores de respecto e conservación do medio ambiente, e colaborar con outras entidades implicadas.\n5.- A información e sensibilización para o cumprimento destes principios entre os colaboradores, empresas e entidades relacionadas coa CRTVG, é unha actividade integrada dentro da nosa xestión. Realízanse accións específicas de formación ou concienciación dos traballadores/as en materia ambiental, e promóvese a actitude ambientalmente responsable nas empresas colaboradoras.\n6.-Estes compromisos co Medio Ambiente materialízanse en obxectivos e accións concretas de Mellora Continua, das cales se realiza un seguimento ao máis alto nivel.\n7.- Como medio de comunicación con vocación de servizo público, CRTVG asume a súa responsabilidade en materia de medio ambiente, incorporando estes principios na súa área de influencia, estratexia e na súa actividade cotiá, comprometéndose a poñer en servizo os medios necesarios para o logro dos obxectivos fixados, e cunha colaboración permanente en materia ambiental coas Administracións e organismos competentes.


- Community Of Managers\nPosted on 18 Outubro, 2018 5 Novembro, 2018 by Alex Lemos\nDesde o 1 de Outubro os mellores equipos do mundo vense as caras en Corea do Sur, os seus equipos son considerados un referente e un inimigo a bater.\nHai 8 anos que gozamos do primeiro Campionato Mundial de League of Legends,hai 8 anos que Europa levantou a copa. Hoxe, 8 anos máis tarde, Europa volve con máis fame que nunca, disposta a alcanzar a cima unha vez máis e recuperar a coroa para o vello continente.\nDurante estes meses de League Championship Series ou “LCS”, os distintos equipos de cada rexión compiten entre eles para mellorar como conxunto e demostrar cal é a mellor aliñación. O tres mellores equipos de cada liga serán os representantes das súas rexións no campionato mundial.\nO tema dos mundiais deste ano non podería ser máis ilustrativo. Todos os equipos pelexarán durante estas semanas para conseguir a copa e un posto na historia do LoL.\nFnatic, G2 Esports e Team Vitality, son os equipos europeos que superaron para medir as súas forzas en Corea co resto de equipos clasificados.\nMads “Broxah” Brock-Pedersen, Rasmus “Caps” Winther e Martin “Rekkles” Larsson tras gañar o seu último partido contra Invictus Gaming. Foto propiedade de Riot Games.\nFnatic é unha das organizacións máis antigas da nosa rexión e a favorita de occidente para plantarlle cara aos asiáticos. O danés Caps é O home de occidente, defensor da rúa central e o pai de todos os espectadores españois. Caps é un xogador que non deixou indiferente a ninguén, nin aos xogadores doutras rexións, nin aos comentaristas. A súa calidade é incuestionable e non cabe a menor dúbida de que terá un oco na historia do equipo e do xogo. O equipo terminou a fase de grupos como cabeza do seu tras gañar á aliñación chinesa Invictus Gaming nunha partida de desempate.\nG2 Esports gañouse o seu posto en cuartos de final a pulso. Empezaron a súa carreira nestes mundiais desde os Play In, na fase de grupos ninguén cría que puidesen imporse sobre Afreeca Freecs e Flash Wolves.Aínda así case acaban a fase de grupos como os primeiros do grupo A. Agora terán que verse as caras co favorito para gañar o mundial, Royal Never Give Up e Jian “Uzi” Zi-Hao, o tirador estrela.\nTeam Vitality ten na súa aliñación a tres xogadores nóveles na LCS. A súa carreira poderíase denominar un “0 to Hero”, desde a Super Liga Orange, liga española, até o campionato mundial. Amadeu “Attila” Carvalho, Jakub “Jactroll” Skurzyński e Daniele “Jiizuke” di Mauro son os protagonistas desta fazaña. Desgraciadamente, a pesar da súa gran actuación nestes mundiais, non conseguiron pasar da fase de grupos tras enfrontarse a RNG, os favoritos; Gen.G,os gañadores do ano pasado, e Cloud9, a aliñación norteamericana.\nDesde eses primeiros mundiais a competición cambiou moito. Ninguén se imaxinou nesa primeira competición que 5 anos máis tarde as finais levarían a cabo na casa de Los Ángeles Lakers, o Staples Center. O ano pasado levarían a cabo no Estadio Nacional de Pekín, onde Riot Games sorprendeunos con ese dragón ancián de realidade aumentada. Como se adoita dicir, The Show Must Go On, a ver con que nos sorprenden este ano no Estadio Munhak de Incheon.\nActuación de Against The Current na Ceremonia de Apertura de Pekin 2017.\nA que se debe este aumento de audiencia nos Esports e concretamente en League of Legends? Todo suma, pero desde logo non podemos desmerecer o peso que tiveron as Redes Sociais.\nTwitter e Twitch.tv son as que levan o premio gordo. As dúas conseguen que os espectadores sentan como nun bar, vendo e comentando as partidas con outros miles de usuarios. En Twitter úsanse os hashtags para comentar entre todos esa xogada que che fai levantarche do asento. De feito, durante estes días conseguiuse entrar na lista de Trending Topics cos hashtags #Worlds2018, #Fnatic, #WorldsGruposLVP8 e #EUphoria.\nEn canto a Twitch.tv, a plataforma de vídeo en directo por excelencia. Lugar no que os espectadores da competición se reúnen para vela en compañía. Durante estes días superáronse os 45.000 espectadores espectadores simultáneos nalgúns momentos. O ano pasado alcanzáronse os 75 millones de espectadores durante as finais. As cifras pódense consultar neste artigo de Marca Esports.\nDesde logo, as Redes Sociais non son o único factor a ter en conta cando falamos do éxito dos Esports, pero cuán significativo é o seu papel?\nThis entry was posted in deportes, Redes sociais, Videoxogos and tagged league of legends, redes sociais, Videoxogos. Bookmark the permalink.\n← ¿Qué es la apnea del sueño?\nWhatsapp e a influencia das ‘fake news’ nas eleccións brasileiras →